Publication: Magyar Közlöny
Issue: MK-2003-34 (Year: 2003, Number: 34)
Era: 1990-2004
Section: Az 1999. évi LXIX. törvény (Sztv.) 163. §-a szerint szabálysértést követ el az, aki forgalomban lévõ pénzrõl engedély nélkül másolatot készít, vagy készíttet. E törvényi
Paragraph Index: 1409

Az 1999. évi LXIX. törvény (Sztv.) 163. §-a szerint szabálysértést követ el az, aki forgalomban lévõ pénzrõl engedély nélkül másolatot készít, vagy készíttet. E törvényi tényállás tartalma annyival szûkebb a pénzhamisításnak a Btk. 304. §-a (1) bekezdésének a) pontjában meghatározott tényállásánál, hogy hiányzik belõle a forgalomba hozatal célzata, az elkövetési magatartások azonban egybeeshetnek. Ilyen esetekben a célzat az a többlet, amely a szabálysértést súlyosabb megítélésû bûncselekménnyé teszi. Ha valamilyen ok miatt a cselekmény a célzat megléte ellenére sem bûncselekmény, akkor megmarad annak, ami a célzat nélkül is volt; megmarad szabálysértésnek, ugyanis a szabálysértés szankcionálását a többlet-veszélyességet jelentõ célzat csak akkor szünteti meg, ha emiatt a cselekmény bûncselekménnyé válik. Más olyan szabálysértés nincs, amelyet a tízezer forintnál kisebb értékû pénzre elkövetett pénzhamisítás elkövetési magatartása megvalósítana. A kifejtetteket a Pécsi Városi Bíróság ismertetett végzésére alkalmazva az állapítható meg, hogy a végzésben a bûncselekmény elkövetésének a megállapítása, a terhelt próbára bocsátása és a bûnügyi költség megfizetésére kötelezése törvénysértõ, ezért a Legfelsõbb Bíróság a Be. 291/K. § (2) bekezdése alapján a végzésnek ezeket a rendelkezéseit hatályon kívül helyezte, a terheltet a Be.

Source: https://magyarkozlony.hu/hivatalos-lapok/a793ffc3a736c38a7041d1dbdbbb86fb72a7b803/dokumentumok/d96de82f26891e15047c404d15b4358bf9fbb8ab/letoltes